Ավագ ուրբաթ օրը խաչելության հիշատակության օրն է, որ արվում է կեսօրին։ Լուսաբացին Քրիստոսին խաչ են հանում, և ուրբաթ օրը դրա հիշատակության օրն է։ Երեկոյան թաղման հիշատակն է։ Խաչի վրա երկար չմնաց Քրիստոս, և շատերը զարմացան, որ այդքան շուտ մահացավ, որովհետև մահը խաչի վրա տառապալից մահ է, և եղել է, որ մարդիկ օրերով տանջվել են խաչված։ Սա ամենատանջալից մահն էր, որ մարդկային երևակայությունը կարող էր հնարել։ Քրիստոս շուտ մահացավ, որովհետև Աստված խնայեց նրան։ Եվ զինվորը, գեղարդով ծակելով նրա կողը, ստուգեց, թե արդյո՞ք մահացել է։ Քանի որ հաջորդ օրը շաբաթ էր, ուստի որոշեցին հապշտապ թաղել Քրիստոսին, քանի դեռ շաբաթը չի եկել։ Ուրբաթ երեկոյան թաղման կարգն է կատարվում, եկեղեցում լինում է թափոր, խորհրդանշական կերպով զարդարվում է գերեզմանը, որ մնում է մինչև շաբաթ իրիկուն։ Ավագ շաբաթ առավոտյան գերեզմանը կնքելու արարողությունն է, երբ փարիսեցիները գալիս են Պիղատոսի մոտ և զգուշացնում, որ աշակերտները կարող են գողանալ Քրիստոսին և ասել, թե հարություն է առել։ Պիղատոսը հրամայում է կնքել գերեզմանը և պահակներ է նշանակում։ Շաբաթ առավոտ այդ հիշատակն է, իսկ գիշերն արդեն Հարության տոնն է՝ «Քրիստոս հարյավ ի մեռելոց»։ Սա ճրագալույցի պատարագն է, որ կեսգիշերին պիտի կատարվի։ Ավագ հինգշաբթին նվիրված է վերջին ընթրիքին, իբրև Հաղորդության խորհրդի հաստատում։ Առավոտյան եկեղեցիներում մատուցվում է Սբ. Պատարագ։ Երեկոյան ժամերգությունից հետո կատարվում է Ոտնլվայի արարողություն։ Քրիստոս վերջին ընթրիքից հետո, ցուցաբերելով ճշմարիտ հեզության ու խոնարհության օրինակ, լվանում է իր աշակերտների ոտքերը։ Այդպես էլ Հայ եկեղեցում Տիրոջ այս օրինակով քահանան եկեղեցու խորանին ծնկաչոք լվանում է 12 մանուկների կամ եկեղեցու սպասավորների ոտքերը և օծում օրհնված յուղով։ Ավագ հինգշաբթի երեկոյան կատարվում է Խավարման կարգ, որը վերաբերում է Ավագ Ուրբաթին՝ խորհրդանշելով Տիրոջ խաչելությունն ու թաղումը։ Արարողության ընթացքում ավետարանական ընթերցումները հիշեցնում են Հիսուսի աղոթքը Գեթսեմանի պարտեզում, Հիսուսի մատնությունը, Նրա անարգվելը, Պետրոսի ուրանալը։ Ժամանակացույց. Առավոտյան ժամերգության ավարտին կկատարվի ապաշխարողների արձակման կարգ։ Միջօրեին կմատուցվի Ս. Պատարագ (ժ. 11.00-ին)։ Ժամը 16.00-ին Առաջնորդանիստ Ս. Սարգիս եկեղեցում Ոտնլվայի արարողությունը կկատարի Արարատյան Հայրապետական թեմի առաջնորդական փոխանորդ գերաշնորհ Տ. Նավասարդ արքեպիսկոպոս Կճոյանը։ Ընթացքում կօրհնվի յուղը։ Ավագ հինգշաբթի երեկոյան ժամերգությունից հետո կկատարվի Խավարման կարգ (սկիզբը՝ ժ.19.00-ին)։ Այդ ժամանակ խորանի վրա վառվում է 12 մոմ, իսկ մեկ մեծ մոմ դրվում է կենտրոնում։ Յուրաքանչյուր անգամ, երբ ընթերցվում է Ավետարանը, մեկ-մեկ հանգցնում են մոմերը, վերջում մնում է միայն կենտրոնինը։ Այն խորհրդանշում է Քրիստոսին, Ով մնացել էր մենակ։ Մի՞թե պետք է Ավագ հինգշաբթի ընտանիքի անդամների թվով հավկիթ ներկել և ճաշակել Եկեղեցու հայրերը սովորեցնում են, որ եթե ամբողջ Մեծ պահքը պահես ամենայն խստությամբ, սակայն Ավագ Հինգշաբթի ինչ-որ կերպ լուծանես այն, ապա չեղյալ կհամարվի Մեծ Պահքը պահելու քո ամբողջ ջանքը։